# אנדוסקופיה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אנדוסקופ גמיש

אנדוסקופיה (Endoscopy) היא טכניקה כירורגית לבדיקה רפואית (ולעיתים ביופסיה ואף ניתוח פנימי) של גוף האדם באמצעות החדרת צינור המכיל סיב אופטי ומצלמה, דרך פתחים טבעיים בגוף, או דרך חתך עור.

האנדוסקופ הינו למעשה צינור פלסטי גלילי שבתוכו סיבים אופטים המקרינים אור לעבר הגוף והמעבירים תמונות המצולמות באמצעות מצלמת וידאו זעירה המותקנת בקצהו לצג שבו המנתח וצוות הרופאים מביטים ורואים את צפונות הגוף. ישנם סוגים שונים של אנדוסקופים. כיום רווחים בשימוש הסוג הקשיח שעוביו עשוי להגיע לעד 10 מ"מ, והסוג הגמיש שעוביו כשני מילימטר בלבד.

בבדיקה זו ניתן לסרוק איברים פנימיים שונים, כמו ושט, קיבה ודרכי העיכול, (גסטרוסקופיה), קנה נשימה וסימפונות (ברונכוסקופיה), גרון ומיתרי הקול (לרינגוסקופיה) דרך הפה. מעי גס (קולונוסקופיה) דרך פי הטבעת. שלפוחית השתן ודרכי השתן (ציטוסקופיה), נרתיק וצוואר הרחם (קולפוסקופיה) דרך איברי המין. הלבלב ודרכי המרה (ERCP), חלל הבטן, כבד ואיברי המין הנשיים (לפרוסקופיה), דרך הטבור. חלל המפרקים בברך ובמרפק (ארטרוסקופיה) דרך חתך בעור הסמוך למפרק , היסטרוסקופיה רחם .

הבדיקה משמשת בעיקר למטרות אבחנה כמו גילוי מוקדם של גידולים סרטניים, גילוי עצמים שנשאפו לריאות, וגילוי כיבים ופוליפים במערכת העיכול, אולם ניתן להשתמש באנדוסקופ גם לצורך טיפול, בעיקר בתחומי האורולוגיה, האורטופדיה והגיניקולוגיה, כמו למשל כריתת פוליפים, קשירת שחלות, כריתת רחם, כריתת כיס מרה, צריבת גידול בשלפוחית השתן או בפרוסטטה, ניתוחי ברכיים וניתוחי סינוסים. הבדיקה והטיפול בהתאם לסוגה ולכאב וחוסר הנוחות שהיא מעוררת, נעשית בזריקת טשטוש, בהרדמה מקומית, ולעיתים אף הרדמה מלאה.

לשיטת אבחנה וטיפול זו יתרונות רבים על פני חדירה כירורגית רגילה, וביניהן גרימת נזק מועט לגוף, החלמה מהירה של המטופל, מיזעור צלקות חיצוניות, עלות אישפוז נמוכה, אפשרות להתייעצות ובקרה של צוות גדול, שיש לו אינדיקציה כמו למנתח, ואף שיתוף פעיל בניתוח של מומחה שנמצא הרחק. ומאידך חסרונות נלווים כמו קושי בחיטוי של האנדוסקופ ואפשרות להדבקת חולים, אפשרות לפגיעה באיברים פנימיים ושדה ראיה צר של המנתח, שעלול לפגוע בקבלת החלטות ובניתוח.

למרות זאת היתרונות שבשיטה זו גוברים על החסרונות, ויש מגמה להכניס טכניקה זו במקום שהיא יכולה להחליף את הטכניקה הכירורגית המסורתית. לאחרונה התחילה טכניקה זו לחדור לתחום של הכירורגיה הפלסטית, ונעשים בה מספר סוגי ניתוחים כמו מתיחת מצח, מתיחת בטן, הגדלת חזה ומתיחת פנים.

## [עריכה] קישורים חיצוניים

מיזמי קרן ויקימדיה |  |
ערך מילוני בוויקימילון: אנדוסקופיה

- אנדוסקופיה מורכבת מנעה ניתוח - הודעת הדובר, אתר מרכז רפואי קפלן
- אנדוסקופיה בגניקולוגיה,אתר מרכז רפואי הדסה

- אתר החברה הישראלית לכירוגיה אדוסקופית

מקור: http://he.wikipedia.org../../../%D7%90/%D7%A0/%D7%93/%D7%90%D7%A0%D7%93%D7%95%D7%A1%D7%A7%D7%95%D7%A4%D7%99%D7%94.html

קטגוריות: טכנולוגיה רפואית | בדיקות רפואיות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Esperanto
- Español
- Français
- 日本語
- Nederlands
- Polski
- Português
- Svenska
- 中文